# data[].attributes.attachment_caption
Fritz Haber, 9 Δεκεμβρίου 1868 – 29 Ιανουαρίου 1934 

# data[].attributes.headline
Ποιος ήταν ; ...

# data[].attributes.subject
Ποιος ήταν ; ...

# data[].attributes.body
Γερμανός χημικός, που τιμήθηκε με το βραβείο Νόμπελ Χημείας το 1918 για τη μέθοδό του για τη σύνθεση της αμμωνίας, η οποία οδήγησε στην εύκολη παραγωγή τόσο λιπασμάτων, όσο και εκρηκτικών.

# data[].attributes.headline
Λίγα λόγια για την ζωή του

# data[].attributes.subject
Λίγα λόγια για την ζωή του

# data[].attributes.body
Γεννήθηκε στο Μπρεσλάου, το σημερινό Βρότσλαβ της Πολωνίας, το οποίο τότε ανήκε στη Γερμανία. Οι γονείς του ήταν Εβραίοι και άνηκαν στις πιο παλιές οικογένειες της πόλης.

Σπουδές: Πανεπιστήμιο της Χαϊδελβέργης, Πανεπιστήμιο του Βερολίνου και Τεχνικό Κολέγιο του Σαρλότενμπουργκ (σήμερα Πολυτεχνείο του Βερολίνου).

Οικογενειακή κατάσταση: Το 1901 ο Φριτς Χάμπερ παντρεύτηκε την Κλάρα Ίμερβαρ και απέκτησαν ένα γιο, τον Χέρμαν.

# data[].attributes.body
Από το 1894 ως το 1911 ο Χάμπερ ανέπτυξε μαζί με τον Καρλ Μπος στο Πανεπιστήμιο της Καρλσρούης τη Μέθοδο Χάμπερ-Μπος, που συνίσταται στην καταλυτική σύνθεση αμμωνίας από υδρογόνο και άζωτο από τον αέρα, σε υψηλή θερμοκρασία και πίεση. Η αμμωνία (άμεσα ή έμμεσα) συνεισφέρει σημαντικά στις θρεπτικές ανάγκες των γήινων οργανισμών, εξυπηρετώντας ως πρόδρομη ένωση για τροφές και λιπάσματα.

# data[].attributes.headline
Το βραβείο Νόμπελ 

# data[].attributes.subject
Το βραβείο Νόμπελ 

# data[].attributes.body
Η Μέθοδος Χάμπερ-Μπος υπήρξε ένα ορόσημο στην Ιστορία της βιομηχανικής Χημείας, επειδή ανεξαρτητοποίησε την παραγωγή προϊόντων του αζώτου (λιπασμάτων, εκρηκτικών, κ.ά.) από τα αποθέματα ορυκτών του, ιδίως του νιτρικού νατρίου, που εξορυσσόταν μόνο στη Χιλή (γι' αυτό λέγεται και «νίτρο της Χιλής»). Η παραγωγή φθηνών νιτρικών λιπασμάτων απέτρεψε την πείνα εξαιτίας του υπερπληθυσμού της Γης.Το 1918 ο Χάμπερ τιμήθηκε με το βραβείο Νόμπελ Χημείας για την εργασία αυτή.

# data[].attributes.attachment_caption
Χάμπερ και Άινσταιν στην δεκαετία του 20.

# data[].attributes.headline
Χάμπερ και Αινστάιν 

# data[].attributes.subject
Χάμπερ και Αινστάιν 

# data[].attributes.body
Η αναγνώριση του έργου του και η βράβευσή του ανέδειξαν τον Χάμπερ σε κορυφαίο επιστήμονα, γεγονός που τον έφερε σε επαφή με πολλούς άλλους διάσημους επιστήμονες της εποχής του, όπως ο Άλμπερτ Άινσταιν.

# data[].attributes.attachment_caption
Στον Α΄Παγκόσμιο Πόλεμο

# data[].attributes.headline
Από επιστήμονας εγκληματίας πολέμου 

# data[].attributes.subject
Από επιστήμονας εγκληματίας πολέμου 

# data[].attributes.body
Στις αρχές του 1915 η Γερμανία κατέστρωσε ένα άκρως απόρρητο σχέδιο για τη χρήση χημικών αερίων εναντίον των δυνάμεων της Αντάντ, υπό την ευθύνη του Χάμπερ, κι εκείνη την ημέρα, στις 22 Απριλίου, τα γερμανικά αεροπλάνα απελευθέρωσαν 160 τόνους χλωρίου. «Η διεύθυνση του ανέμου ήταν ευνοϊκή για τους Γερμανούς, και το θανατηφόρο νέφος έφτασε σύντομα στα εχθρικά στρατεύματα. Το αποτέλεσμα ήταν δραματικό». Ο Χάμπερ είχε επιμείνει το αέριο να εξαπολυθεί σε μεγάλης κλίμακας επιχείρηση, αλλά οι Γερμανοί στρατηγοί προτίμησαν τη μικρή κλίμακα. Οπως δήλωσε, «αν με είχαν ακούσει, σήμερα θα είχαμε νικήσει».

Απόσπασμα από το βιβλίο: «Μικρές ιστορίες από τον Χώρο της Επιστήμης».

https://www.kathimerini.gr/culture/books/809057/frits-champer-kai-nompel-chimeias-kai-egklimatias-polemoy/

# data[].attributes.attachment_caption
Η σύζυγός του Κλάρα. 

# data[].attributes.body
Το ίδιο βράδυ που ο Γερμανός χημικός αναχώρησε για το μέτωπο, η γυναίκα του, Κλάρα, αυτοκτόνησε με το υπηρεσιακό πιστόλι του συζύγου της. Χημικός η ίδια (η πρώτη γυναίκα που απέκτησε διδακτορικό δίπλωμα σε γερμανικό πανεπιστήμιο) και φανατική ειρηνίστρια, είχε ικετεύσει τον σύζυγό της να μην προχωρήσει στα σχέδιά του, αλλά εκείνος ήταν πεπεισμένος πως έτσι θα βοηθούσε την πατρίδα του.

https://www.kathimerini.gr/culture/books/809057/frits-champer-kai-nompel-chimeias-kai-egklimatias-polemoy/

# data[].attributes.headline
"O επιστήμονας που σκότωσε εκατομμύρια, αλλά έσωσε δισεκατομμύρια ανθρώπους..."

# data[].attributes.subject
"O επιστήμονας που σκότωσε εκατομμύρια, αλλά έσωσε δισεκατομμύρια ανθρώπους..."

# data[].attributes.body
Ο Αϊνστάιν χαρακτήρισε τη ζωή του Χάμπερ «την τραγωδία του Γερμανοεβραίου. Την τραγωδία του έρωτα χωρίς ανταπόκριση», υπονοώντας «ότι προσέφερε υπερβολική αγάπη στην πατρίδα του, η οποία όμως τελικά δεν βρήκε ανταπόκριση».

# data[].attributes.headline
Guano: Η πηγή του νιτρικού νατρίου, αφορμή για την ανακάλυψη της μεθόδου Χάμπερ

# data[].attributes.subject
Guano: Η πηγή του νιτρικού νατρίου, αφορμή για την ανακάλυψη της μεθόδου Χάμπερ

# data[].attributes.body
Το γκουανό αποτελεί μια λεπτή ξηρή γκρίζα σκόνη με ιδιάζουσα οσμή την οποία συναντά κανείς σε παχιά στρώματα που σχηματίζονταν επί εκατοντάδες χρόνια, κυρίως σε απομονωμένες ακτές και νησιά τη Νοτίου Αμερικής. Επίσης με το όνομα γκουανό αναφέρονται και τα περιττώματα των νυχτερίδων.

Στα ξηρά κλίματα απαντάται πλούσιο γκουανό που αποτελεί μείγμα αλάτων ασβεστίου, μαγνησίου και αμμωνίου με διάφορα οξέα κυρίως φωσφορικό, καθώς και χλωριούχων και θειικών αλάτων. Αντίθετα στα υγρά κλίματα, το φτωχό γκουανό περιέχει περίπου 15% άζωτο, μέχρι 15% φωσφορικό οξύ και 3% ποτάσα.